ऊर्जा सुरक्षा से अभिप्राय है कि देश के प्रत्येक नागरिक को हर समय वाजिब दाम पर निर्बाध ऊर्जा उपलब्ध रहे. अर्थात ऊर्जा के सभी संसाधन जैसे कोयला, डीजल, पेट्रोल, बिजली, गैस आदि सदैव हर व्यक्ति की आसान पहुँच में वहन करने लायक कीमत में 24 घंटे प्रतिदिन मिल सके. ऊर्जा की आपूर्ति निर्बाध हो, विश्वसनीय हो, प्रतियोगी दरों तथा खरीद सकने योग्य कीमत पर हो, सबकी पहुँच में हो – ये ऊर्जा सुरक्षा के मुख्य अभिलक्षण है. लम्बे समय की ऊर्जा सुरक्षा देश के आर्थिक विकास से जुडी है जबकि कम समय की ऊर्जा सुरक्षा प्रतिदिन की ऊर्जा की मांग और उसकी आपूर्ति से सम्बंधित है.